Mumbai
Mumbai (fröher Bombay) is mit en Inwahnertahl vun 13,7 Millionen Inwahner (2008) de gröttste Stadt vun de Welt (2008). Mumbai liggt an de Westküst vun Indien un is de Hööftstadt vun de Bundsstaat Maharashtra. De Stadt liggt bi de Insel Salcette un hett en natürlichen Hoben, de de gröttste Hoben vun Westindien is.

De Naam vun de Stadt 

Siet Anfang vun de Koloniseeren (Anfang vun dat 16. Johrhunnert) wurr de Stadt as Bombay bekannt. De Naam leidt sück af vun de portugiesch Beteken „Bom Bahia“ (Goode Bucht) un de Afwandlung, de se nahderhenn brukkt hebbt, „Bombaim“. 

De Naam Mumbai wurrd angeblich vun de öörtlichen Bevölkerung aber all genauso lang bruukt un de regional Hindu-Göddin Mumbadevi toschreben. An' 4. Mai 1995 hett de Regeeren Maharashtras beslooten, ehr Hööftstadt (siet 1. Mai 1960) in Mumbai ümtobenennen. De meest Inder, de sück wegen de verscheeden Spraken meest up Engelsch ünnerhollen, bruken nu aber beid Naams. Ok apenlich Inrichtungen, so as de Börse oder de Gerichtshoff hebbt wiederhenn Bombay in hör Naam.

Oort
Indien
Oort mit Seehaven